32006R1649
L 309/6
JURNALUL OFÍCIAL AL UNIUNII EUROPENE
REGULAMENTUL (CE) NR. 1649/2006 AL COMISIEI
din 8 noiembrie 2006
privind aplicarea celei mai mici rate pentru restituirile la exportul anumitor produse din sectoarele ouălor și cărnii de pasăre
(versiune codificată)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2771/75 al Consiliului din 29 octombrie 1975 privind organizarea comună a piețelor în sectorul ouălor (1), în special articolul 9 alineatul (3),
având în vedere Regulamentul (CEE) nr. 2777/75 al Consiliului din 29 octombrie 1975 privind organizarea comună a piețelor în sectorul cărnii de pasăre (2), în special articolul 9 alineatul (3),
întrucât:
(1)
Regulamentul (CE) nr. 109/80 al Comisiei din 18 ianuarie 1980 privind aplicarea celei mai mici rate pentru restituirile la exportul unor produse din sectoarele ouălor și cărnii de pasăre (3) a fost modificat de mai multe ori și în mod substanțial (4). Este necesar., pentru motive de claritate și de raționalizare, să se codifice regulamentul menționat.
(2)
În cazul în care restituirea la export este diferențiată în funcție de destinație, articolul 18 alineatul (1) din Regulamentul (CE) nr. 800/1999 al Comisiei din 15 aprilie 1999 de stabilire a normelor comune de aplicare a sistemului de restituiri la export pentru produsele agricole (5) prevede că partea restituirii, calculată pe baza celei mai mici rate de restituire, aplicabilă la data îndeplinirii formalităților vamale de export, se plătește de îndată ce se aduce dovada că produsul a părăsit teritoriul vamal al Comunității.
(3)
Articolul 4 alineatele (1) și (7) și articolul 5 alineatele (1) și (3) din Regulamentul (CEE) nr. 565/80 al Consiliului din 4 martie 1980 privind plata anticipată a restituirilor la export pentru produsele agricole (6) permit să se plătească partea restituirii care corespunde celei mai mici rate de îndată ce produsul a fost supus regimului special instituit prin regulamentul menționat.
(4)
În cadrul regimurilor speciale stabilite cu anumite țări terțe, rata restituirii aplicabile la exportul către aceste țări de anumite produse din sectoarele ouălor și cărnii de pasăre poate fi mai mică, uneori într-o măsură substanțială, decât restituirea care se aplică în mod normal. De asemenea, este posibil să nu se stabilească nicio restituire.
(5)
Rata de restituire cea mai mică rezultă de asemenea din faptul că nu a fost stabilită nicio restituire.
(6)
În ceea ce privește exporturile, în cazurile în care nu s-a stabilit restituirea, măsurile instituite în Statele Unite garantează că produsele care au beneficiat de o restituire pentru alte destinații nu pot fi importate în această țară. De asemenea, este necesar să se prevadă o excepție pentru determinarea celei mai mici rate a restituirii, pentru exporturile către Statele Unite. Experiența dobândită demonstrează că produsele în cauză pot beneficia de această excepție nu numai în ceea ce privește aplicarea articolului 18 alineatul (2) din Regulamentul (CE) nr. 800/1999, dar și în ceea ce privește aplicarea articolului 4 alineatele (1) și (7) și a articolului 5 alineatele (1) și (3) din Regulamentul (CEE) nr. 565/80.
(7)
Măsurile prevăzute de prezentul regulament sunt conforme cu avizul Comitetului de gestionare a cărnii de pasăre și ouălor,
ADOPTĂ PREZENTUL REGULAMENT:
Articolul 1
Faptul că nu este stabilită nici o restituire pentru produsele care intră sub incidența codurilor NC 0105 11, 0105 12, 0105 19, 0207 (cu excepția subpozițiilor 0207 34, 0207 13 91, 0207 14 91, 0207 26 91, 0207 27 91, 0207 35 91, 0207 36 81, 0207 36 85 și 0207 36 89), 0407, 0408, 1602 32 și care se exportă în Statele Unite ale Americii, nu se ia în considerare:
-
în ceea ce privește determinarea celei mai mici rate a restituirii, în sensul articolului 18 alineatul (2) din Regulamentul (CE) nr. 800/1999;
-
în ceea ce privește aplicarea articolului 4 alineatul (7) și a articolului 5 alineatul (3) din Regulamentul (CEE) nr. 565/80.
Articolul 2
Regulamentul (CEE) nr. 109/80 se abrogă.
Trimiterile la regulamentul abrogat se înțeleg ca trimiteri la prezentul regulament și se citesc în conformitate cu tabelul de corespondență de la anexa II.
Articolul 3
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 8 noiembrie 2006.